**INFORMARE**

**Cu privire la acordarea unor ajutoare excepționale producătorilor agricoli din sectorul vegetar**

Producători agricoli H.G. 1032/18.08.2022

**(1) Prezenta hotărâre stabileşte acordarea unor ajutoare de adaptare pe baza unei scheme de susţinere financiară, denumită în continuare schemă, având ca obiectiv asigurarea unui grant financiar producătorilor agricoli din sectorul vegetal, pentru cheltuieli angajate cu achiziţia de resurse materiale, respectiv de produse fertilizante şi/sau produse de protecţie a plantelor şi/sau motorină, necesare în anul 2022 pe suprafeţele cu plantaţii pomicole pe rod şi/sau cu arbuşti fructiferi şi/sau cu plantaţii viticole pe rod cu struguri pentru vin, care utilizează eficient resursele, gestionează nutrienţii şi aplică metode de producţie favorabile mediului şi climei prin activitatea agricolă de întreţinere a plantaţiilor pe care o desfăşoară.**

  (3) Autorităţile competente responsabile cu implementarea schemei sunt Agenţia de Plăţi şi Intervenţie pentru Agricultură, denumită în continuare APIA, prin structurile sale teritoriale, respectiv centrele judeţene şi locale/al municipiului Bucureşti.  
  ART. 2  
  **Grantul financiar reprezintă suma care se acordă pentru susţinerea unor cheltuieli angajate în perioada 24 februarie 2022 - 12 august 2022 pentru achiziţia de resurse materiale, respectiv de produse fertilizante şi/sau produse de protecţie a plantelor şi/sau motorină, necesare în anul 2022 activităţilor pe suprafeţele cu plantaţii pomicole pe rod şi/sau cu arbuşti fructiferi şi/sau cu plantaţii viticole pe rod cu struguri pentru vin.**  ART. 3  
**(1) Schema se aplică pe întreg teritoriul României, pentru producătorii agricoli care utilizează suprafeţe cu plantaţii pomicole pe rod şi/sau cu arbuşti fructiferi şi/sau cu plantaţii viticole pe rod cu struguri pentru vin, potrivit cererii unice de plată 2022, de minimum 0,1 ha inclusiv şi maximum 200 ha inclusiv şi achiziţionează resursele materiale necesare.  
  (2) Cheltuielile în legătură cu plăţile prevăzute de prezenta schemă se efectuează până la data de 30 septembrie 2022.**     ART. 5  
  Beneficiarii prezentei scheme trebuie să îndeplinească următoarele condiţii de eligibilitate cumulative:  
  a) **să solicite ajutorul excepţional prevăzut de prezenta hotărâre;  
  b) să fie înregistraţi în evidenţele Agenţiei de Plăţi şi Intervenţie pentru Agricultură cu cererea unică de plată 2022 cu suprafeţe declarate de teren cu plantaţii pomicole pe rod şi/sau cu arbuşti fructiferi şi/sau cu plantaţii viticole pe rod cu struguri pentru vin, prevăzute la codurile prevăzute în anexa nr. 1; suprafeţele declarate se încadrează în intervalul de la minimum 0,1 ha inclusiv până la maximum 200 ha inclusiv;  
  c) să achiziţioneze resurse materiale pe bază de documente justificative, precum documente fiscale, respectiv factură, bon fiscal, din care să rezulte datele de identificare ale solicitantului, respectiv numele şi prenumele/denumirea, în perioada 24 februarie 2022 - 12 august 2022;  
  d) să menţină suprafaţa aferentă culturilor pentru care beneficiază de ajutor excepţional, în anul de cerere 2023.**  ART. 6  
  (1) Beneficiarii care îndeplinesc condiţiile de eligibilitate prevăzute la art. 5 depun/transmit la centrele locale/judeţene APIA, respectiv al municipiului Bucureşti, unde au depus cererea unică de plată 2022, o cerere de solicitare a ajutorului excepţional, conform modelului prevăzut în anexa nr. 1, însoţită de următoarele documente:  
  a) copie a documentelor justificative de achiziţie de la furnizori a resurselor materiale necesare, respectiv produse fertilizante, motorină, produse de protecţie a plantelor, după caz, emise în perioada 24 februarie 2022 - 12 august 2022;  
  b) copie document coordonate bancare, în condiţiile în care coordonatele bancare sunt diferite faţă de coordonatele bancare înscrise în cererea unică de plată 2022; copiile documentelor de identificare existente la dosarul cererii unice de plată depuse la APIA pentru anul de cerere 2022 rămân valabile şi pentru acordarea ajutorului prevăzut de prezenta hotărâre, dacă nu au fost modificări faţă de acestea.  
  (2) **Cererile şi documentele prevăzute la alin. (1) se depun/transmit începând cu data intrării în vigoare a prezentei hotărâri şi până la data de 2 septembrie 2022 inclusiv.**  
  (3) Cererea de solicitare a ajutorului, însoţită de documentele prevăzute la alin. (1), poate fi transmisă la centrele locale/judeţene APIA, respectiv al municipiului Bucureşti şi prin fax sau poştă sau în format electronic prin e-mail.  
  (4) Documentele depuse/transmise în copie de către beneficiar vor purta sintagma „conform cu originalul“, vor fi datate şi însuşite prin semnătură de către beneficiar.